gl en gl gl en gl gl gl gl en gl gl gl gl gl gl gl el gl de ca gl gl gl fr en en gl gl gl es es es es es es gl ca es es gl eo es gl gl gl
Campaña 2014 pola Obxección Fiscal: "Borra o gasto militar" | Non ao Gasto Militar
A Obxección Fiscal ao Gasto Militar é un acto de Desobediencia Civil que consiste na non colaboración co Estado á hora de sufragar os gastos empregados na preparación de guerras e mantemento da estrutura militar, exército e outros corpos armados destinados ao control social. Tecnicamente desobedécese de forma activa no momento de realizar a declaración do imposto sobre a renda (IRPF) mediante o desvío dunha parte deses impostos a un proxecto que traballe pola xustiza social.
O gasto militar de 2013 ascende a 23.604,91 millóns de euros, o que supón un 6,83% dos Orzamentos Xerais do Estado (PGE). Esta cifra inclúe o gasto das Forzas Armadas, asignado ao Ministerio de Defensa ou outros Ministerios, os cartos destinados ao control social (corpos policiais, gastos penitenciarios etc.). Non obstante, atendendo a que todos os anos o gasto executado supera con diferenza o presupostado, calcúlase que en 2014 o gasto real chegará aos 34.019,88 millóns de euros (9,84% dos PGE), o que supón un gasto de 721,83 € por persoa e ano.
A Obxección Fiscal ao Gasto Militar é unha ferramenta que nos permite superar a pasividade e o papel de meras vítimas das políticas inxustas. É unha invitación á esperanza, un xesto sinxelo de resistencia e desobediencia a todo militarismo que, ademais, visibiliza a coacción que o poder impón para perpetuarse e defender os seus privilexios.
O rostro máis coñecido do militarismo é o exército ou, de forma máis ampla, o “complexo militar-industrial”, que desempeña un papel estratéxico no mantemento do status quo económico mundial. A súa outra cara, o control social, infíltrase pouco a pouco en todos os ámbitos da sociedade. Vixilancia legal ou ilegal permanente, criminalización de toda disidencia, maiores atribucións e impunidade das diferentes policías e vixilantes de seguridade, endurecemento do Código Penal... Nestes momentos nos que se está tramitando a “lei mordaza” é un imperativo ético impulsar todas aquelas campañas de Desobediencia Civil que nos permitan enfrontar estes ataques á liberdade e dignidade das persoas.
Log in to post comments
O Espazo Aberto Antimilitar é un grupo vigués formado por colectivos e persoas que traballan pola construción dunha sociedade máis xusta e desmilitarizada.
Pensemos el postconflicto de la guerra de Ucrania antes de que los halcones hablen
La Maragatería arde contra el ejército: 40 años de incendios y explosiones en la sierra leonesa
México: Activistas escalan un rascacielos de la capital para protestar contra la militarización del país
España va a entrenar a militares de Ucrania en el campo de San Gregorio de Zaragoza
Chicos como Kike Mur
Prohíben la manifestación en O Grove (Pontevedra) contra el uso del topónimo castellano no oficial 'La Toja' en un foro presidido por Felipe de Borbón en la isla
Campaña internacional de apoyo a desertores y objetores de conciencia de la guerra de Ucrania
Estanflación en Occidente y disputa por las materias primas en un mundo en guerra
¿Por qué casi no hay picante en la comida española?
2007 -hoxe- Copyleft, Espazo Aberto Antimilitar | espazoantimilitar@riseup.net